
Р Е Ш Е Н И Е  
№  РС-935-24-080


Днес, 18.08.2025 г. в град София, Комисията за противодействие на корупцията, в състав:

За председател: Антон Славчев
Член: Антоанета Цонкова
Член: Пламен Йоцов


У С Т А Н О В И :

Производството е по реда на чл. 89, ал. 1, пр. 1 и по чл. 13, ал.1, т.8 от Закона за противодействие на корупцията /ЗПК/ и е образувано въз основа на Решение за образуване на производство за конфликт на интереси и проверка  по чл. 13, ал.1, т.8 от ЗПК № КИ-028 от 20.01.2025 г. на Комисията за противодействие на корупцията по сигнал с вх. № С-935/19.12.2024 година.
Производството е образувано срещу Галина ****** Ванева – общински съветник в Общински съвет К. 
По същество в сигнала се твърди, че Галина Ванева, освен общински съветник в Общински съвет К. през мандатите 2019-2023 и 2023-2027 година, както и председател и член на постоянни комисии към Общинския съвет, е и член на Общото събрание и на Настоятелството на Народно читалище „******“, село П. Освен това се посочва, че Ванева е в трайно и дългосрочно трудово правоотношение с Дирекция „Социално подпомагане“ със седалище Б. На следващо място в сигнала се сочи, че дъщерята на Ванева – М.В. е била директор на общинското предприятие „******“ до 31.01.2024 г. и служител след тази дата, както и че нейният съпруг и зет на Галина Ванева – К.К.К. е кметски наместник на с. П. в мандата 2019-2023 г. и кмет на село П. в настоящия мандат. Въпреки задължението си за деклариране на тези обстоятелства, съгласно ЗПК, Галина Ванева не ги е отразила в декларациите си за имущество и интереси. Обвързаността й с посочените физически и юридически лица е в нарушение на закона и води до конфликт на интереси. В сигнала се посочва, че Ванева като общински съветник е участвала в обсъждането и гласуването на решения на Общинския съвет К., отнасящи се до приемане на Годишните програми за управление и разпореждане с имоти – общинска собственост в Община К., за приемане на Годишните програми за развитието на читалищната дейност в общината, за приемане на Годишните доклади и отчети за дейността на Народно читалище „******“ с. П., за приемане на Програми за закрила на детето на Община К. и др., за които се твърди, че се отнасят до свързаните с нея юридически и физически лица. В качеството си на общински съветник Галина Ванева е участвала при обсъждането и приемането на решения на Общинския съвет, касаещи устройството и дейността на  Общинско предприятие „******“, чийто директор е дъщеря й, както и на решение на Общински съвет К. за определяне на размера на основните месечни трудови възнаграждения на кмета на Община К. и кметовете на кметства в общината, вкл. на нейния зет – кмета на с. П. 
С писмо с вх. № КПК-633-5/13.03.2025 г. на КПК от председателя на Постоянната комисия за противодействие на корупцията към Общински съвет К., са получени следните доказателства: 2 бр. клетвени листове на Галина Ванева, Декларация по чл. 35, ал. 1, т. 1 от ЗПКОНПИ /отм./ с вх. № РД-01-11-741/04.12.2019 г., Декларация по чл. 49, ал. 1, т. 1 от ЗПК с вх. № РД-01-11-1554/06.12.2023 г., Решение № 104/29.12.2021 г., Решение № 6/31.01.2022 г., Решение № 18/05.04.2022 г., Решение № 21/05.04.2022 г., Решение № 23/05.04.2022 г., Решение № 27/05.04.2022 г., Решение № 51/07.06.2022 г., Решение № 56/05.07.2022 г., Решение № 57/05.07.2022 г., Решение № 98/04.10.2022 г., Решение № 107/06.12.2022 г., Решение № 9/07.02.2023 г., Решение № 33/07.03.2023 г., Решение № 41/27.03.2023 г., Решение № 42/27.03.2023 г., Решение № 46/02.05.2023 г., Решение № 54/02.05.2023 г., Решение № 32/06.02.2024 г., Решение № 33/06.02.2024 г., Решение № 36/06.02.2024 г., Решение № 72/26.04.2024 г., Решение № 84/26.04.2024 г., Решение № 107/26.07.2024 г., Решение № 158/29.11.2024 г. на Общински съвет К., ведно с извадки на протоколите. С писмо с вх. № КПК-633-6/17.03.2025 г. на КПК от изпълнителния директор на Агенцията за социално подпомагане са получени следните доказателства: Заповед № 57/24.09.1991 г. и 2 бр. допълнителни споразумения към трудов договор. С писма с вх. № КПК-633-8/20.03.2025 г. и с вх. № КПК-633-9/25.03.2025 г. на КПК от кмета на Община К. са получени следните доказателства: удостоверение от Агенцията по вписвания, Трудов договор № РД-01-09-106/03.07.2023 г., Договор за управление № РД-01-09-47/02.07.2020 г. С писма с вх. № КПК-633-11/20.03.2025 г. на КПК от председателя на Постоянната комисия за противодействие на корупцията към Общински съвет К., са получени: Заповед № РД-01-05-579/09.10.2024 г. на кмета на Община К. и Протокол № 1/14.03.2024 г. Получено е писмо с вх. № КПК-633-13/23.07.2025 г. на КПК от председателя на Постоянната комисия за противодействие на корупцията към Общински съвет К. с информация относно получавани от Ванева възнаграждения,.
Служебно е извършена справка в НБД Население, ТРРЮЛНЦ, Регистър на уведомленията за трудовите договори и уведомления за промяна на работодател, на сайта на Община К. и на сайта на Общинска избирателна комисия /ОИК/ К.

След като обсъди събраните в хода на административното производство доказателства, Комисията установи следното от фактическа страна:

Галина ****** Ванева е избрана за общински съветник в Общински съвет К., мандат 2019 – 2023 г. и мандат 2023 – 2027 г., и е положил клетва, съответно на 07.11.2019 г. и на 13.11.2023 г., видно от представените клетвени листове и от сайта на Община К.
С решение № 5 по Протокол № 2/24.11.2023 г. от заседание на Общински съвет К., Галина Ванева е избрана за член на Постоянната комисия по здравеопазване, образование, култура и вероизповедание, и за председател на Постоянната комисия по труд и политика, опазване на обществения ред и човешките права, спорт, отдих и туризъм, за каквато  е била избрана и през мандат 2019 – 2023 година.
По преписката са приложени Декларация по чл. 35, ал. 1, т. 1 от ЗПКОНПИ /отм./ с вх. № РД-01-11-741/04.12.2019 г. и Декларация по чл. 49, ал. 1, т. 1 от ЗПК с вх. № РД-01-11-1554/06.12.2023 г., в които Ванева не е декларирала несъвместимост със заеманата от нея публична длъжност. 
От извършена справка в НБД „Население“ се установява, че М.В.В. е дъщеря на Галина ****** Ванева. М.В.В. и К.К.К.нямат сключен граждански брак, но имат общи деца и едни и същи постоянен и настоящ адрес.
К.К.К. е избран за кмет на кметство с. П., мандат 2023 – 2027 г., видно от сайта на ЦИК и сайта на Община К.
С Решение № 56 от 15.06.2020 г. Общински съвет К. е създал Общинско предприятие „******” към Община К. като специализирано звено на общината за изпълнение на дейности финансирани от общинския бюджет, считано от датата на влизане в сила на решението. Общинското предприятие е второстепенен разпоредител с бюджетни средства. Общинският съвет е приел Правилник за дейността на Общинско предприятие „******” към Община К., и е възложил на кмета на Община К. да назначи директор на Общинско Предприятие „******” към Община К., като сключи договор за ръководене и управление на предприятието, съгласно раздел IV „Управление” от Правилника за устройството и дейността на Общинското предприятие „******” към Община К.
На 02.07.2020 г. кметът на Община К. е сключил Договор за управление № РД-01-09-47/02.07.2020 г. с М.В.В., с който кметът и е възложил, в качеството й на директор, да управлява и представлява Общинско предприятие „******“, с код по БУЛСТАТ ******. Договорът е сключен за срок от три години, считано от датата на подписването му. На 03.07.2023 г. кметът на Община К. е сключил Трудов договор № РД-01-09-106/03.07.2023 г. с М.В.В., с който е назначил М.В. на длъжността „директор“ на Общинско предприятие „******“ към Община К. Със Заповед № РД-01-08-79/01.02.2024 г. кметът на Община К. е прекратил трудовото правоотношение на М.В., считано от 01.02.2024 г., по взаимно съгласие.
Народно читалище „******“, с. П., с ЕИК ******, е традиционно самоуправляващо се българско културно – просветно сдружение, което изпълнява държавни културно – просветни задачи в областта на културата, учредено през 1997 г. с Решение от 10.12.1997 г. на К. окръжен съд, вписано в Регистъра за юридическите лица с нестопанска цел.
Съгласно чл. 12 от Закона за народните читалище /ЗНЧ/ органи на читалището са общото събрание, настоятелството и проверителната комисия. Видно от протокола от проведено Общо събрание на членовете на Читалището на 11.07.2018 г., Галина Ванева е преизбрана за член на Читалищното настоятелство за срок до три години, считано от датата на провеждане на събранието. Видно от писмо с вх. № КПК-633-7/19.03.2025 г. на КПК от председателя на Народно читалище „******“, Галина Ванева не е получавала възнаграждения от читалището под каквато и да е форма.
Със Заповед № 57/24.09.1991 г. на управителя на Пансион за стари хора, гр. К., на основание чл. 61, ал. 1 от Кодекса на труда /КТ/, Галина Ванева е назначена на длъжността „касиер – счетоводител“ в Системата „Домашен социален патронаж“. С Допълнително споразумение към трудов договор № 52 от 24.09.1992 г. е назначена на същата длъжност в Общински център за социални грижи. С Допълнително споразумение към трудов договор № 2501 от 13.05.2004 г., подписано от изпълнителния директор на Агенцията за социално подпомагане, е преназначена, считано от 01.06.2004 г. от длъжността „технически сътрудник-касиер“ на длъжността „младши счетоводител“, отдел „Социално подпомагане“, дирекция „Социално подпомагане“, Община К.
От направената Справка за актуалното състояние на действащите трудови договори в Регистъра на уведомленията за трудовите договори и уведомления за промяна на работодател, към настоящия момент Галина Ванева заема длъжността „социален работник“ в отдел „социална закрила“ в ДСП - Б. към Регионална дирекция – К., гр. Б. - териториални поделения на АСП.
Съгласно чл. 7 от Устройствения правилник на АСП структурата на агенцията включва обща администрация, която е организирана в пет дирекции, и специализирана администрация, която е организирана в четири дирекции, Главна дирекция с регионални дирекции за социално подпомагане и дирекции "Социално подпомагане". Териториални поделения на Агенцията са регионалните дирекции за социално подпомагане в областните административни центрове и дирекциите "Социално подпомагане".
В писмо с вх. № КПК-633-13/23.07.2025 г. на КПК председателят на Постоянната комисия за противодействие на корупцията към Общински съвет К., изрично е удостоверил, че при направена справка е установил, че Галина Ванева не е получавала възнаграждение като член на Комисията по реформиране на Дом за стари хора „******“, гр. К., избрана с Решение № 51 от 07.06.2022 г. на Общински съвет К.
Във връзка с твърденията в сигнала, че Галина Ванева е член на Комисията за закрила на детето към Община К., която е изготвила програмите за закрила на детето на Община К., след което като общински съветник е гласувала тези програми и като социален работник, ги е реализирала, е получено писмо с вх. № КПК-633-13/23.07.2025 г. на КПК, в което председателят на Постоянната комисия за противодействие на корупцията към Общински съвет К., изрично е удостоверил, че Галина Ванева не е била член на Комисията за закрила на детето към Община К. през 2022, 2023 и 2024 години. Това се установява и от приложените по преписката  Заповед № РД-01-05-579/09.10.2024 г., с която кметът на Община К. е актуализирал състава на Комисията по Закона за закрила на детето на територията на Община К., както и от Протокол № 1 от 14.03.2024 г. от проведено заседание на Комисията, на което е разгледан и приет предложения проект на Общинската програма за закрила на детето за 2024 г. Видно от същите Ванева не е член на Комисията за закрила на детето към Община К.
От събраните по преписката доказателства се установява, че в тригодишния релевантен период по чл. 91 от ЗПК – предмет на проверката, считано от 20.01.2022 г., Галина Ванева, в качеството си на общински съветник в Общински съвет К., е гласувала следните решения на Общинския съвет, касаещи дейността на Народно читалище „******“, с. П., ДСП-Б.,  К.К.К.- кмет на кметство с. П., и Общинско предприятие „******“, а именно: 
1. Решение № 27 от 05.04.2022 г. от Протокол № 3 от заседание на Общински съвет  К., с което Общинският съвет е приел Доклад на Народно читалище „******“, с. П. за календарната 2021 година, относно осъществените читалищни дейности в изпълнение на Годишната програма за развитие на читалищната дейност в Община К. Решението е прието с 11 гласа „за”, без гласове „против” и „въздържали се”. На заседанието са присъствали 11 общински съветници, в т.ч. и Галина Ванева. Следва изводът, че Ванева е гласувала решението.
2. Решение № 54 от 02.05.2023 г. по Протокол № 5 от заседание на Общински съвет К.,  с което Общинският съвет е приел Доклад на Народно читалище „******”, с. П., за календарната 2022 година, относно осъществените читалищни дейности в изпълнение на Годишната програма за развитие на читалищната дейност в Община К. Решението е прието с 10 гласа „за”, без гласове „против” и „въздържали се”. Към момента на гласуване на посоченото решение на заседанието са присъствали 10 общински съветници, в т.ч. и Галина Ванева. Следва изводът, че Ванева е гласувала решението.
3. Решение № 74 от 26.04.2024 г. по Протокол  № 10 от заседание на Общински съвет К.,  с което Общинският съвет е приел Доклад на Народно читалище „******”, с. П., за календарната 2023 година, относно осъществените читалищни дейности в изпълнение на Годишната програма за развитие на читалищната дейност в Община К. Решението е прието с 10 гласа „за”, без гласове „против” и 1 глас „въздържал се”. На заседанието са присъствали 11 общински съветници, в т.ч. и Галина Ванева. Следва изводът, че Ванева е гласувала решението, но няма доказателства за начина на гласуване.
4. Решение № 107 от 06.12.2022 г. по Протокол № 13 от заседание на Общински съвет К.,  с което Общинският съвет е приел Годишна програма за развитие на читалищната дейност в община К. за 2023 г., съгласно приложени предложения за дейността на читалищата, в т.ч. и на Народно читалище „******”. Решението е прието с 11 гласа „за”, без гласове „против” и „въздържали се”. На заседанието са присъствали 11 общински съветници, в т.ч. и Галина Ванева. Следва изводът, че Ванева е гласувала решението.
5. Решение.№ 158 от 29.11.2024 г. по Протокол № 18 от заседание на Общински съвет К.,  с което Общинският съвет е приел Годишна програма за развитие на читалищната дейност в община К. за 2025 г., съгласно приложени предложения за дейността на читалищата, в т.ч. и на Народно читалище „******”. Решението е прието с 11 гласа „за”, без гласове „против” и „въздържали се”. На заседанието са присъствали 11 общински съветници, в т.ч. и Галина Ванева. Следва изводът, че Ванева е гласувала решението.
6. Решение № 23 от 05.04.2022 г. по Протокол № 3 от заседание на Общински съвет К.,  с което Общинският съвет е приел Програма за закрила на детето на община К. за 2022 година. Решението е прието с 10 гласа „за”, без гласове „против” и „въздържали се” и един общински съветник – Е.Б., не е гласувала. На заседанието са присъствали 11 общински съветници, в т.ч. и Галина Ванева. Следва изводът, че Ванева е гласувала решението.
7. Решение № 41 от 27.03.2023 г. по Протокол № 3 от заседание на Общински съвет К.,  с което Общинският съвет е приел Програма за закрила на детето на община К. за 2023 година. Решението е прието с 11 гласа „за”, без гласове „против” и „въздържали се”. На заседанието са присъствали 11 общински съветници, в т.ч. и Галина Ванева. Следва изводът, че Ванева е гласувала решението.
8. Решение № 84 от 26.04.2024 г. по Протокол № 10 от заседание на Общински съвет К.,  с което Общинският съвет е приел Програма за закрила на детето на община К. за 2024 година. Решението е прието с 11 гласа „за”, без гласове „против” и „въздържали се”. На заседанието са присъствали 11 общински съветници, в т.ч. и Галина Ванева. Следва изводът, че Ванева е гласувала решението.
9. Решение № 51 от 07.06.2022 г. по Протокол № 7 от заседание на Общински съвет К., с което Общинският съвет е сформирал комисия, която да координира цялостната дейност по реформирането на Дом за стари хора /ДСХ/ „******”, гр. К., община К. Като представител на Общински съвет-К. в състава на комисията е включена Галина Ванева. Комисията има следните задължения и ангажименти: да координира цялостната дейност по реформирането на ДСХ „******“, гр. К.; да поддържа контакти с оценителните екипи /за оценяване на индивидуалните потребности на всяко настанено лице; за оценка на персонала; за оценка на фактическото състояние на материалната база и за оценка на програмите/дейностите за подкрепа/; да оказва методическо съдействие на оценителните екипи; да изготви план за трансформиране на ДСХ „******“, гр. К. Решението е прието с 10 гласа „за”, без гласове „против” и „въздържали се”. При гласуването на точката на заседанието са присъствали 10 общински съветници, в т.ч. и Галина Ванева. Отсъствал е общинският съветник К.В. Следва изводът, че Ванева е гласувала решението.
10. Решение № 57 от 05.07.2022 г. по Протокол № 8 от заседание на Общински съвет К., с което Общинският съвет е приел План за реформиране на ДСХ „******”, гр. К., област К. Решението е прието с 11 гласа „за”, без гласове „против” и „въздържали се”. На заседанието са присъствали 11 общински съветници, в т.ч. и Галина Ванева. Следва изводът, че Ванева е гласувала решението.
11. Решение № 33 от 07.03.2023 г. по Протокол № 2 от заседание на Общински съвет К., с което Общинският съвет е създал Съвет по въпросите на социалните услуги в състав: Г.П. – специалист „Социални и здравни дейности“; Д.Н. – педагогически съветник при СУ „******“; В.К. - доктор; Е.И. – директор ДСХ „******“, гр. К.; Г.Я. – началник - отдел "Индивидуална оценка на хора с увреждания и социални услуги" (ИОХУСУ) – ДСП - гр. Б. Решението е прието с 10 гласа „за”, без гласове „против” и „въздържали се”. На заседанието са присъствали 10 общински съветници, в т.ч. и Галина Ванева. Следва изводът, че Ванева е гласувала решението.
12. Решение № 42 от 27.03.2023 г. по Протокол № 3 от заседание на Общински съвет К., с което Общинският съвет е одобрил: 1. Анализ на потребностите от социални услуги на общинско и областно ниво, които се финансират изцяло или частично от държавния бюджет. 2. Предложение за планиране на социалните услуги на общинско и областно ниво, които се финансират изцяло или частично от държавния бюджет. Решението е прието с 11 гласа „за”, без гласове „против” и „въздържали се”. На заседанието са присъствали 11 общински съветници, в т.ч. и Галина Ванева. Следва изводът, че Ванева е гласувала решението.
13. Решение № 32 от 06.02.2024 г. по Протокол № 6 от заседание на Общински съвет К., с което Общинският съвет е приел „Стратегия за управление на общинската собственост в община К. за периода 2024-2027 г.”. Решението е прието с 8 гласа „за”, без гласове „против” и 2 гласа „въздържали се”. На заседанието са присъствали 10 общински съветници, в т.ч. и Галина Ванева. Следва изводът, че Ванева е гласувала решението, но няма доказателства как е гласувала.
14. Решение № 6 от 31.01.2022 г. по Протокол № 1 от заседание на Общински съвет К., с което Общинският съвет е приел „Годишна програма за управление и разпореждане с имотите – общинска собственост през 2022 г.”. Решението е прието с 6 гласа „за”, без гласове „против” и 3 гласа „въздържали се”. На заседанието са присъствали 9 общински съветници, без Галина Ванева. Следва изводът, че Ванева не е гласувала решението.
15. Решение № 9 от 07.02.2023 г. по Протокол № 1 от заседание на Общински съвет К., с което Общинският съвет е приел „Годишна програма за управление и разпореждане с имотите – общинска собственост през 2023 г.”. На заседанието са присъствали 11 общински съветници, в т.ч. и Галина Ванева. Решението е прието със 7 гласа „за”, без гласове „против” и 4 гласа „въздържали се”. Следва изводът, че Ванева е гласувала решението, но няма доказателства как е гласувала.
16. Решение № 33 от 06.02.2024 г. по Протокол № 6 от заседание на Общински съвет К., с което Общинският съвет е приел „Годишна програма за управление и разпореждане с имотите – общинска собственост през 2024 г.”. На заседанието са присъствали 10 общински съветници, в т.ч. и Галина Ванева. Решението е прието с 8 гласа „за”, без гласове „против” и 2 гласа „въздържали се”. Следва изводът, че Ванева е гласувала решението, но няма доказателства как е гласувала.
17. Решение № 21 от 05.04.2022 г. по Протокол № 3 от заседание на Общински съвет К., с което Общинският съвет  е приел „Отчет за състоянието на общинската собственост и резултатите от нейното управление за периода 01.01.2021 г. – 31.12.2021 г.”. Решението е прието с 11 гласа „за”, без гласове „против” и без гласове „въздържали се”. На заседанието са присъствали 11 общински съветници, в т.ч. и Галина Ванева. Следва изводът, че Ванева е гласувала решението.
18. Решение № 46 от 02.05.2023 г. по Протокол № 5 от заседание на Общински съвет К., с което Общинският съвет е приел „Отчет за състоянието на общинската собственост и резултатите от нейното управление за периода 01.01.2022 г. – 31.12.2022 г.”. Решението е прието с 11 гласа „за”, без гласове „против” и без гласове „въздържали се”. На заседанието са присъствали 11 общински съветници, в т.ч. и Галина Ванева. Следва изводът, че Ванева е гласувала решението.
19. Решение № 107 от 26.07.2024 г. по Протокол № 13 от заседание на Общински съвет К., с което Общинският съвет е приел „Отчет за състоянието на общинската собственост и резултатите от нейното управление за периода 01.01.2023 г. – 31.12.2023 г.”. Решението е прието с 11 гласа „за”, без гласове „против” и без гласове „въздържали се”. На заседанието са присъствали 11 общински съветници, в т.ч. и Галина Ванева. Следва изводът, че Ванева е гласувала решението.
20. Решение № 18 от 05.04.2022 г. по Протокол № 3 от заседание на Общински съвет К., с което Общинският съвет е приел изменение и допълнение на Правилника за устройството и дейността на Общинско предприятие „******” към Община К., приет с Решение № 56 на Общински съвет К. по Протокол № 7 от 15.06.2020 г. Решението е прието с 11 гласа „за”, без гласове „против” и без гласове „въздържали се”. На заседанието са присъствали 11 общински съветници, в т.ч. и Галина Ванева. Следва изводът, че Ванева е гласувала решението. С Решение № 18 от 05.04.2022 г. Общински съвет К. е изменил и допълнил Правилника за устройството и дейността на Общинско предприятие „******” към община К., приет с Решение № 56 на Общински съвет – община К. по Протокол № 7 от 15 юни 2020 г., както следва: в чл. 10, ал. 1, т. 9 се променя броя на работник „озеленяване“ от 5 на 10; в чл. 10, ал. 1, т. 12 се променя броя на „общ работник“ от 2 на 10; в чл. 10, ал. 2 се променя численият състав на предприятието от 22 щатни бройки на 35 щатни бройки; в чл. 10 се създава нова ал. 5 със следното съдържание: „За дейности със сезонен характер кметът на общината може да утвърждава допълнителен числен състав извън утвърдените щатни бройки в чл. 10, ал. 2 по реда на Кодекса на труда по своя инициатива или по предложение на Директора на Общинско предприятие „******”; в чл. 10 се създава нова ал. 6 със следното съдържание: „Наема работници извън утвърдените бройки в чл. 10, ал. 2 по програми, утвърдени по Закона за насърчаване на заетостта и сключен договор с бюро по труда; в заключителните разпоредби се добавя нов § 3 със следния текст: Измененията на Правилника за устройството и дейността на Общинско предприятие „******” към Община К., приети с Решение на заседание на Общински съвет – Община К. проведено на 5 април 2022 г., влизат в сила от 01.01.2022 г.
21. Решение № 56 от 05.07.2022 г. по Протокол № 8 от заседание на Общински съвет К., с което Общински съвет К.  е приел допълнение на Правилника за устройството и дейността на Общинско предприятие „******” към Община К. Решението е прието с 11 гласа „за”, без гласове „против” и без гласове „въздържали се”. На заседанието са присъствали 11 общински съветници, в т.ч. и Галина Ванева. Решението е гласувано поименно и е видно, че Ванева е гласувала „за“ приемане на решението. С Решение № 56 от 05.07.2022 г. Общински съвет К. е допълнил чл.8 ал.1 от Правилник за устройството и дейността на общинско предприятие „******“ към Община К. с т.14, която да се чете: премахване и разкрояване на дървесина добита от премахването до 5 бр. дървета.
22. Решение № 98 от 04.10.2022 г. по Протокол № 11 от заседание на Общински съвет К., с което Общинският съвет е приел допълнение на Правилника за устройството и дейността на Общинско предприятие „******” към Община К. Решението е прието с 10 гласа „за”, без гласове „против” и без гласове „въздържали се”. На заседанието са присъствали 10 общински съветници, в т.ч. и Галина Ванева. Решението е гласувано поименно и е видно, че Ванева е гласувала „за“ приемане на решението. С Решение № 98 от 04.10.2022 г. Общински съвет К. е допълнил чл. 8, ал. 1 от Правилник за устройството и дейността на общинско предприятие „******“ към Община К. с: т.14, която да се чете: Организира изпълнението за премахване, разкрояване, съхраняване до 5 бр. дървета по Наредба за изграждане и опазване на зелената система на територията на община К.; т.14.1, която да се чете: Дейността по изпълнението на т. 14 да се извършва от служители на общинско предприятие „******“ към Община К. или от наето външно лице; т. 14.2, която да се чете: Цените за извършване на услугата по т. 14 ще се определят от Общински съвет К.; т. 14.3, добитата по т.14 дървесина може да се ползва за собствени нужди на община К. или чрез последващо разпореждане по реда на Закона за общинската собственост.
23. Решение № 36 от 06.02.2024 г. по Протокол № 6 от заседание на Общински съвет К., с което Общинският съвет е определил размерът на основните трудови възнаграждения на кмета на общината и на кметовете на кметства в община К., между които и на К.К. – кмет на с.П. Решението е прието с 10 гласа „за”, без гласове „против” и без гласове „въздържали се”. На заседанието са присъствали 10 общински съветници, в т.ч. и Галина Ванева. Следва изводът, че Ванева е гласувала „за“ приемане на решението.
В представените по преписката протоколи от заседания на Общински съвет К., посочени по-горе, липсва поименно гласуване на съответните решения.

Въз основа на така изяснената фактическа обстановка, комисията установи  следното от правна страна:

За да е осъществен конфликт на интереси по смисъла на чл. 52 от ЗПКОНПИ /отм./,  съотв. чл. 70 от ЗПК, следва да са налице три кумулативно изискуеми предпоставки: лице, заемащо висша публична длъжност, съотв. лице, заемащо публична длъжност, наличие на частен интерес, който може да повлияе върху безпристрастното и обективно изпълнение на правомощията или задълженията му по служба и упражнено властническо правомощие, повлияно от частния интерес.
Легалните дефиниции на понятията частен интерес и облага се съдържат в чл.53 и чл.54 от ЗПКОНПИ /отм./, съотв. чл. 71 и чл. 72 от ЗПК. Частен интерес е всеки интерес, който води до облага от материален или нематериален характер за лицето, заемащо висша публична длъжност, съотв. публична длъжност, или за свързаното с него лице, т.е. за да е налице частен интерес, следва да има реална възможност за настъпване на облага. Облага е всеки доход в пари или имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по – ниски от пазарните, получаване на привилегия или почести, помощ, глас, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
В качеството й на общински съветник в Общински съвет К., Галина ****** Ванева е лице, заемало висша публична длъжност по смисъла на чл. 6, ал.1, т.32 от ЗПКОНПИ /отм./ и лице, заемащо публична длъжност по смисъла на чл. 6, ал.1, т.32 от ЗПК, и компетентна да се произнесе относно наличието или липсата на конфликт на интереси по отношение на нея е КПК. 
Видно от направената справка в НБД Население М.В. е дъщеря на Галина Ванева, което обуславя свързаност помежду им по смисъла на § 1, т. 9, б. „а“ от ДР на ЗПК. Тъй като М.В.В. и К.К.К. нямат сключен граждански брак, то между К. и Ванева не е налице свързаност на основание сватовство по смисъла на § 1, т. 9, б. „а“ от ДР на ЗПК.
Съгласно чл. 33, ал. 1, т. 3 от ЗМСМА общинският съветник има право да участва в обсъждането и решаването на всички въпроси от компетентността на съвета. На основание чл. 36, ал. 1, т. 1 от ЗМСМА, общинският съветник е длъжен да присъства на заседанията на общинския съвет и на комисиите, в които е избран, и да участва в решаването на разглежданите въпроси. 
Обхватът на производството съгласно чл. 91 от ЗПК е три години, считано от датата на извършване на нарушението. В конкретния случай релевантен е периодът 3 години назад от 20.01.2025 г. – датата на образуване на производството за конфликт на интереси, т.е. от 20.01.2022 година.
В качеството си на общински съветник в Общински съвет К. Галина Ванева е упражнила правомощия по служба като е гласувала при приемането на следните решения на Общински съвет К.:  Решение № 27 от 05.04.2022 г. от Протокол № 3, Решение № 54 от 02.05.2023 г. по Протокол № 5, Решение № 74 от 26.04.2024 г. по Протокол  № 10, Решение № 107 от 06.12.2022 г. по Протокол № 13, Решение.№ 158 от 29.11.2024 г. по Протокол № 18, Решение № 23 от 05.04.2022 г. по Протокол № 3, Решение № 41 от 27.03.2023 г. по Протокол № 3, Решение № 84 от 26.04.2024 г. по Протокол № 10, Решение № 51 от 07.06.2022 г. по Протокол № 7, Решение № 57 от 05.07.2022 г. по Протокол № 8, Решение № 33 от 07.03.2023 г. по Протокол № 2, Решение № 42 от 27.03.2023 г. по Протокол № 3, Решение № 32 от 06.02.2024 г. по Протокол № 6, Решение № 6 от 31.01.2022 г. по Протокол № 1, Решение № 9 от 07.02.2023 г. по Протокол № 1, Решение № 33 от 06.02.2024 г. по Протокол № 6, Решение № 21 от 05.04.2022 г. по Протокол № 3, Решение № 46 от 02.05.2023 г. по Протокол № 5, Решение № 107 от 26.07.2024 г. по Протокол № 13, Решение № 18 от 05.04.2022 г. по Протокол № 3, Решение № 56 от 05.07.2022 г. по Протокол № 8, Решение № 98 от 04.10.2022 г. по Протокол № 11, Решение № 36 от 06.02.2024 г. по Протокол № 6 от заседания на Общински съвет К.. Упражнените правомощия са при липса на частен интерес по следните съображения:
По отношение на решенията на Общински съвет К., касаещи дейността на АСП ДСП Б. към Регионална дирекция – К.:
Безспорно е установено по преписката, че Ванева е в трудово правоотношение с Агенцията за социално подпомагане, с място на работа: отдел „Социално подпомагане“, Дирекция „Социално подпомагане“ - Б., Община К. В качеството си на общински съветник в Общински съветник К. Ванева е гласувала решения на Общинския съвет, с които са приети програмите за закрила на детето, плана за реформиране на ДСХ „******“, гр. К., създаване на Съвет по въпросите на социалните услуги, Стратегия за управление на общинската собственост, годишните програми за управление и разпореждане с имоти – общинска собственост, които решения касаят дейността на АСП, в частност дейността на Дирекцията за социално подпомагане, като част от структурата на АСП.
Съгласно чл. 4, ал. 3 от Закона за социалното подпомагане /ЗСП/ държавната политика в областта на социалното подпомагане се осъществява в сътрудничество с държавните органи, областните администрации, органите на местното самоуправление и юридическите лица с нестопанска цел, осъществяващи дейност в обществена полза, които създават условия и съдействат за реализирането на програми и проекти в тази област. Съгласно чл. 6, ал. 1, т. 1 от ЗСП Агенцията за социално подпомагане изпълнява държавната политика за социално подпомагане. Отдел “Закрила на детето” /ОЗД/ е част структурата на дирекциите “Социално подпомагане” /ДСП/, които са част от треториалните поделения на АСП в страната. Пряко ангажиран с дейностите по закрила на детето е ОЗД към ДСП, който определя и провежда конкретни мерки по закрилата на детето и контролира изпълнението им. В този смисъл приемането на решения на общинския съвет като орган на местното самоуправление, касаещи дейността на социалното подпомагане, по своята същност, имат за цел осъществяване на държавната политика в областта на социалното подпомагане. 
Съгласно чл. 16, т. 1 от Устройствения правилник на Агенцията за социално подпомагане дирекциите "Социално подпомагане" провеждат държавната политика в областта на социалното и семейното подпомагане, закрилата на детето, правата на хората с увреждания и социалните услуги на територията на съответните общини в сътрудничество с държавните органи, областните администрации, органите на местното самоуправление и юридическите лица с нестопанска цел, осъществяващи дейност в обществена полза, които създават условия и съдействат за реализирането на програми и проекти в обслужваните от тях общини.
Характерът и предметът на посочените решения, не предполагат наличие на частен интерес при упражняване на правомощията по служба от Галина Ванева, в качеството й на общински съветник в Общински съвет К., при гласуване на същите. Предметът на гласуваните решения не създават пряка възможност за реализиране на облага, лично за Ванева, в качеството й на лице, заемащо публична длъжност, или за свързани с нея лица. Решенията са приети в рамките на нормативно установената процедура, те не касаят определено лице, и сами по себе си не са от естество, което да повлияе върху безпристрастното и обективно изпълнение на правомощията или задълженията по служба от лицата, заемащи публични длъжности. 
По отношение на решенията на Общински съвет К., с които са приети програмите за закрила на детето, и твърденията в сигнала, че Ванева участва в тяхното разработване, приемане и прилагане, от събраните по преписката доказателства се установи, че Ванева не е член на Комисията за закрила на детето към Община К. 
Видно от писмо с вх. № КПК-633-13/23.07.2025 г. на КПК от председателя на Постоянната комисия за противодействие на корупцията към Общински съвет К., и приложените към него доказателства, Галина Ванева не е била член на Комисията за закрила на детето към Община К. през 2022, 2023 и 2024 години.  
Съгласно чл.21, ал.1, т.1 от Закона за закрила на детето, ДСП - Б. осъществява текущата практическа дейност по закрила на детето в общината и прави предложения до общинския съвет за общинска програма за закрила на детето.
Освен това с оглед целта на програмите за закрила на детето, приемани от общинските съвети, а именно: да бъдат определени местните приоритети в областта на закрила на детето, да бъде очертана потребността от съответна общинска политика и практика, което ще спомогне за по-ефективна защита и гаранция на основните права на децата в  общината във всички сфери на обществения живот като се съобрази пълноценното разгръщане на правата им в плана на личното развитие и в тяхната семейна, социална и културна среда, то участието на общинския съветник във всички етапи на разработване, съгласуване, приемане но програмата, не би могло да обоснове частен интерес и облага за него. 
За пълнота е изследван въпросът за наличие на свързаност между АСП – работодател, по смисъла на §1, т.1 от ДР на Кодекса на труда, от една страна, и Ванева - служител, от друга страна.
За да е налице свързано лице в хипотезата на икономически зависимости по смисъла на § 1, т. 15, б. "б" от ДР на ЗПКОНПИ /отм./, съотв. на § 1, т. 9, б. "б" от ДР на ЗПК, е необходимо да се установи по безспорен начин съществуването на факти и обстоятелства, които ги доказват. Едва когато е доказано наличието на икономически зависимости, трябва да се установи дали те пораждат основателни съмнения в безпристрастността и обективността на лицето, което заема публичната длъжност. В своята практика Върховният административен съд (ВАС) приема, че зависимостта е икономическа, когато водещият мотив за лицето е икономически. Икономическите зависимости имат различни практически хипотези, като в конкретния случай предмет на изследване е наличието на възникнало между страните трудово правоотношение, заеманата длъжност от работника, съответно получаваното от същия възнаграждение. Спецификата на трудовото правоотношение като двустранно възмездно отношение не може автоматично да обуслови наличието на икономически зависимости на лицето от неговия работодател, и свързаност по смисъла на § 1, т. 15, б. "б" от ДР на ЗПКОНПИ /отм./, съотв. на § 1, т. 9, б. "б" от ДР на ЗПК,  доколкото същото работи по трудов договор, получаваното от него възнаграждение е за престиран труд, а трудовото му правоотношение може да бъде прекратено при наличието на ясно формулирани в трудовия му договор предпоставки. Този извод се споделя и от установената съдебна практика (Решение № 4919 от 09.04.2013 г. на ВАС по адм. дело № 14435/2012 г.; Решение № 9973 от 03.07.2013 г. на ВАС по адм. дело № 1315/2013 г., Решение № 4277 от 21.04.2023 г. на ВАС по адм. дело № 2738/2022 г., и др.). На следващо място, ако се установят такива зависимости, което е фактически въпрос, следва да се установи след това, че тези зависимости пораждат основателни съмнения, т.е. на първо място трябва да са налице такива съмнения и на второ място – те да са основателни. Изводът за наличие на икономически зависимости не се опира единствено и само на наличието на трудовоправно отношение.
Видно от доказателствата Ванева работи в системата на социалното подпомагане, считано от 1991 г. От сравнителния анализ на вписаните в РУТДУПР възнаграждения на лица, заемащи длъжността „социален работник“ в АСП, не се установи Ванева да получава възнаграждение в значително по-висок размер от размера, определен за останалите служители и работници, съобразно характеристиките и спецификата на изпълняваната от тях длъжност. Предвид изложеното не могат да се обосноват икономически зависимости между Ванева, от една страна, и АСП, от друга страна, поради което следва изводът, че не е налице свързаност между тях, по смисъла на §1, т.15, б.“б“ от ДР на ЗПКОНПИ /отм./, съотв. по §1, т. 9, б.“б“ от ДР на ЗПК. Поради липсата на свързаност между АСП и Ванева, не може да бъде обоснован частен интерес и облага при гласуване на решенията на Общински съвет К. във връзка с дейността на ДСП-Б.
От събраните по преписката доказателства се установява, че Ванева е гласувала „за“ приемане на Решение № 51 от 07.06.2022 г. по Протокол № 7 от заседание на Общински съвет К., с което Общинският съвет е сформирал комисия, която да координира цялостната дейност по реформирането на Дом за стари хора /ДСХ/ „******”, гр. К., община К. Като представител на Общински съвет-К. в състава на комисията е включена Галина Ванева. 
Като е гласувала за себе си да бъде избрана за член на комисията за реформиране на Дома за стари хора, Ванева е упражнила свое правомощие по служба, но при липса на частен интерес. Това е така, тъй като в писмо с вх. № КПК-633-13/23.07.2025 г. на КПК председателят на Постоянната комисия за противодействие на корупцията към Общински съвет К., изрично е удостоверил, че при направена справка е установил, че Галина Ванева не е получавала възнаграждение като член на Комисията по реформиране на Дом за стари хора „******“, гр. К., избрана с Решение № 51 от 07.06.2022 г. на Общински съвет К.. 
Решенията на Общински съвет К., с които се приемат: Стратегията за управление на общинската собственост в община К., годишните програми за управление и разпореждане с имотите – общинска собственост, и отчетите за изпълнението им, които касаят и дейността на АСП, като за нуждите на социалното подпомагане се  предоставят имоти, общинска собственост, по своята същност, имат за цел осъществяване на държавната политика в областта на социалното подпомагане като създават условия и съдействат за нейното реализиране. Стратегията за управление на общинска собственост обхваща периода 2024–2027 година и е приета на основание на чл. 8, ал. 8 от ЗОС за срока на мандат 2024–2027 г. по предложение на кмета на общината. Стратегията определя основно политиката за развитие на общинската собственост и в частност стопанската дейност на общината. Съгласно Приложение № 9 на Стратегията, т. 2 – „Имоти, предоставени за безвъзмездно управление на юридически лица на бюджетна издръжка или на техни териториални структури или имоти, подходящи за предоставяне“, пет броя помещения с обща площ 77,60 кв.м., намиращи се на втори етаж в сградата на общинска администрация, УПИ І-1272, кв.10 по плана на гр.К., са предоставени на Агенцията за социално подпомагане.
 По отношение на решенията на Общински съвет К., касаещи дейността на Общинско предприятие „******“:
Съгласно чл. 52, ал. 1-5 от Закона за общинската собственост общинското предприятие е специализирано звено на общината за изпълнение на местни дейности и услуги, финансирани от общинския бюджет. Общинското предприятия се създава, преобразува и закрива с решение на общинския съвет. Общинското предприятие осъществява дейността си въз основа на правилник, приет от общинския съвет. С правилника по ал. 3 се определят предметът на дейност, структурата, управлението, численият състав и правата и задълженията на предприятието по отношение на предоставеното му общинско имущество. Директорът на общинското предприятие е второстепенен разпоредител с бюджет.
С Решение № 56 от 15.06.2020 г. Общински съвет К. е възложил на кмета на Община К. да назначи директор на Общинско Предприятие „******” към Община К., като сключи договор за ръководене и управление на предприятието, съгласно раздел IV „Управление” от Правилника за устройството и дейността на Общинското предприятие „******” към Община К.
Видно от събраните по преписката доказателства Договор за управление № РД-01-09-47/02.07.2020 г. на Общинско предприятие „******“ и Трудов договор № РД-01-09-106/03.07.2023 г., с който М.В. е назначена на длъжността „директор“ на Общинско предприятие „******“ към Община К., са сключени от кмета на Община К., който се явява работодател на М.В. Със Заповед № РД-01-08-79/01.02.2024 г. кметът на Община К. е прекратил трудовото правоотношение на М.В., считано от 01.02.2024 г., по взаимно съгласие. Т.е. определянето на възнаграждението, както и на другите елементи от трудовия договор, а също и на договора за управление, са от компетентността на кмета на Община К.
С Решение № 18 от 05.04.2022 г. по Протокол № 3, Решение № 56 от 05.07.2022 г. по Протокол № 8, и на Решение № 98 от 04.10.2022 г. по Протокол № 11 от заседания на Общински съвет К., Общинският съвет е приел изменения и допълнения на Правилника за устройството и дейността на Общинско предприятие „******” към Община К. С оглед предмета и характера на посочените решения, упражнените от Ванева правомощия при гласуването им, не могат да доведат до облага за свързаното лице – М.В. – директор на общинското предприятие. Решенията нямат отношение към възникналите провоотношения между В. и кмета на Община К. на основание трудов договор и договор за управление. Решенията са приети в рамките на нормативно установената процедура, те не касаят определено лице, и сами по себе си не са от естество, което да повлияе върху безпристрастното и обективно изпълнение на правомощията или задълженията по служба. 
Галина Ванева не е свързана с предприятието, тъй като връзката между нея и предприятието е опосредена от едно трето лице – нейната дъщеря, с която тя е свързано лице по смисъла на § 1, т. 9, б. „а“ от ДР на ЗПК. Евентуалната облага от решенията, за които е гласувала Ванева като общински съветник би била не за свързаното с нея лице, а за общинското предприятие. Липсва икономическа зависимост по смисъла на § 1, т. 9, б. „б“ от ДР на ЗПК предвид липсата на правоотношения от икономически характер с общинското предприятие. 
По отношение на решенията на Общински съвет К., касаещи дейността на Народно читалище „******“, с. П.:
Видно от протокола от проведено Общо събрание на членовете на Читалището на 11.07.2018 г., Галина Ванева е преизбрана за член на Читалищното настоятелство за срок до три години, считано от датата на провеждане на събранието. 
Правният статут на народните читалища, условията за членство в тях и структурата и правомощията на техните органи са уредени в специалния Закон за народните читалища /ЗНЧ/, обн. в ДВ бр.89/22.10.1996 г. В чл.2 от ЗНЧ читалищата са дефинирани като традиционни самоуправляващи се културно - просветни сдружения в населените места, които изпълняват и държавни културно - просветни задачи, учредяват се с цел задоволяване на културните, образователните и социалните потребности на гражданите /чл.3 от ЗНЧ/ и функционират на принципа на добрата воля и участие на всички физически лица без оглед на ограничения на възраст и пол, политически и религиозни възгледи и етническо самосъзнание. Народните читалища осъществяват дейността си под правноорганизационната форма на юридически лица с нестопанска цел /чл.2, ал.4 от ЗНЧ/ и като такива притежават свое имущество и персонален субстрат.
По преписката не се събраха доказателства Ванева да се намира в икономически зависимости с Народно читалище „******“, с. П. Видно от писмо с вх. № КПК-633-7/19.03.2025 г. на КПК от председателя на Народно читалище „******“, Галина Ванева не е получавала възнаграждения от читалището под каквато и да е форма. Предвид факта, че отношенията между лицето, заемащо публична длъжност, и читалището – юридическо лице с нестопанска цел, нямат качеството на възмездност, не могат да бъдат обосновани икономически зависимости по смисъла на § 1, т. 15, б. „б“ от ДР на ЗПКОНПИ /отм./, респ. § 1, т. 9, б. „б“ от ДР на ЗПК между лицата. Действително, за читалището е налице интерес от гласуваните решения, но при неустановената свързаност не може да се направи извод, че Ванева е повлияна от частен интерес при изпълнение на правомощията си по служба. От друга страна, може да бъде направен изводът, че упражнените правомощия от Ванева във връзка с дейността на Народно читалище „******“, с. П., и по принцип развиването на читалищната дейност, са в обществен интерес. Липсата на частен интерес, като една от трите кумулативни предпоставки за конфликт на интереси, води до невъзможност за неговото проявление.
Предвид изложеното следва изводът, че като е гласувала посочените по-горе решения на Общински съвет К., в качеството си на общински съветник, Галина Ванева е упражнила свои правомощия по служба, но при липса на частен интерес, неин или на свързано се нея лице. Липсата на който и да е елемент от понятието „конфликт на интереси“ обуславя извод за невъзможност за нарушаване на забраните по Глава Осма, Раздел II от ЗПКОНПИ /отм./, които представляват негова проявна форма и води до липсата на конфликт на интереси по отношение на Галина Ванева, в качеството й на лице, заемало висша публична длъжност по чл. 6, ал. 1 , т. 32 от ЗПКОНПИ /отм./, съответно лице, заемащо публична длъжност по смисъла на чл. 6, ал. 1, т. 32 от ЗПК.
По отношение на решението относно възнаграждението на К.К. – кмет на с.П.:
С приетата разпоредба на чл. 37, ал. 2 от ЗМСМА, обн. в ДВ, бр. 70 от 2020 г., в Закона за изменение и допълнение на Закона за местното самоуправление и местната администрация, в сила от 07.08.2020 г., законодателят е приел, че „за общинския съветник, включително за председателя на общинския съвет, не е налице конфликт на интереси при участие в подготовката, обсъждането и приемането на бюджета на общината и на възнаграждението на кметовете, на председателя на общинския съвет и на общинските съветници“. По този начин законодателят по категоричен начин е изключил наличието на нарушение, съставляващо конфликт на интереси по отношение на общинските съветници и председателите на общински съвети във връзка с упражнените от тях правомощия, свързани с гласуването на бюджета на общината и на съответните им възнаграждения.
Горното е основание КПК да приема, че по отношение на упражнените правомощия от Галина Ванева, в качеството й на общински съветник в Общински съвет К., при гласуване за приемането на Решение № 36 от 06.02.2024 г. по Протокол № 6 от заседание на Общински съвет К., с което Общинският съвет е определил размерът на основните трудови възнаграждения на кмета на общината и на кметовете на кметства в община К., между които и на К.К. – кмет на с.П., не е налице нарушение по чл. 52 от ЗПКОНПИ /отм./. 

Съгласно чл. 13, ал. 1, т. 8 от ЗПК, Комисията е компетентният орган, който да извърши проверка на сигнали във връзка с декларациите за несъвместимост на лицата, заемащи публични длъжности, и при установена несъвместимост да сезира органа по избора или назначаването за предприемане на съответните действия. Несъвместимост, по смисъла на §1, т. 7 от ДР на ЗПКОНПИ /отм./, както и по смисъла на §1, т. 4 от ДР на ЗПК, е заемането на друга длъжност или извършването на дейност, която съгласно Конституцията или закон е несъвместима с положението на лицето като заемащо публична длъжност.  Съгласно чл.34, ал.5 от ЗМСМА общинският съветник не може: 1. да бъде член на управителен, надзорен или контролен съвет, съвет на директорите, контрольор, управител, прокурист, търговски пълномощник, синдик или ликвидатор на търговски дружества с общинско участие или директор на общинско предприятие; 2. да заема длъжност като общински съветник или подобна длъжност в друга държава - членка на Европейския съюз; 3. да извършва дейности, които водят до нарушаване на забрана или ограничение по глава осма, раздел ІІ от Закона за противодействие на корупцията и за отнемане на незаконно придобитото имущество. 
От направената Справка за актуалното състояние на действащите трудови договори в Регистъра на уведомленията за трудовите договори и уведомления за промяна на работодател, към настоящия момент Галина Ванева заема длъжността „социален работник“ в отдел „социална закрила“ в ДСП - Б. към Регионална дирекция - Кюстендил, гр.Б. - териториални поделения на АСП, както и е член на Читалищното настоятелство Народно читалище „******“, с. П.
В разпоредбата на чл.34, ал.5 от ЗМСМА няма предвидено ограничение общинският съветник да бъде в трудово правоотношение или да бъде член на орган на управление на сдружение с идеална цел, т.е. Галина Ванева не попада в кръга на лицата, посочени в чл.34, ал.5 от ЗМСМА, поради което по отношение на нея не е налице несъвместимост на основание посочените обстоятелства. По преписката са приложени Декларация по чл. 35, ал. 1, т. 1 от ЗПКОНПИ /отм./ с вх. № РД-01-11-741/04.12.2019 г. и Декларация по чл. 49, ал. 1, т. 1 от ЗПК с вх. № РД-01-11-1554/06.12.2023 г., в които Ванева не е декларирала несъвместимост със заеманата от нея публична длъжност. 
Комисията е направила своите изводи за липсата на конфликт на интереси и на несъвместимост на база доказателства, събрани по реда на Административнопроцесуалния кодекс, а в случая събраните такива водят до извода за липса на упражнени правомощия в частен интерес от Галина ****** Ванева, в качеството й на общински съветник в Общински съвет К., в частен интерес, неин или на свързани с нея лица. Липсата на която и да е предпоставка от понятието конфликт на интереси обуславя и липсата на конфликт на интереси.
Предвид горното, Комисията за противодействие на корупцията, на основание чл. 92, ал. 1 и ал. 2 от ЗПК и § 7, ал.2 от ПЗР на ЗПК, 

Р Е Ш И:

НЕ УСТАНОВЯВА конфликт на интереси по отношение на Галина ****** Ванева, ЕГН ******, общински съветник в Общински съвет К., и лице, заемало висша публична длъжност по смисъла на чл. 6, ал.1, т.32 от ЗПКОНПИ /отм./ и лице, заемащо публична длъжност по смисъла на чл. 6, ал.1, т.32 от ЗПК, във връзка с гласуването на: Решение № 27 от 05.04.2022 г. от Протокол № 3, Решение № 54 от 02.05.2023 г. по Протокол № 5, Решение № 74 от 26.04.2024 г. по Протокол  № 10, Решение № 107 от 06.12.2022 г. по Протокол № 13, Решение.№ 158 от 29.11.2024 г. по Протокол № 18, Решение № 23 от 05.04.2022 г. по Протокол № 3, Решение № 41 от 27.03.2023 г. по Протокол № 3, Решение № 84 от 26.04.2024 г. по Протокол № 10, Решение № 51 от 07.06.2022 г. по Протокол № 7, Решение № 57 от 05.07.2022 г. по Протокол № 8, Решение № 33 от 07.03.2023 г. по Протокол № 2, Решение № 42 от 27.03.2023 г. по Протокол № 3, Решение № 32 от 06.02.2024 г. по Протокол № 6, Решение № 6 от 31.01.2022 г. по Протокол № 1, Решение № 9 от 07.02.2023 г. по Протокол № 1, Решение № 33 от 06.02.2024 г. по Протокол № 6, Решение № 21 от 05.04.2022 г. по Протокол № 3, Решение № 46 от 02.05.2023 г. по Протокол № 5, Решение № 107 от 26.07.2024 г. по Протокол № 13, Решение № 18 от 05.04.2022 г. по Протокол № 3, Решение № 56 от 05.07.2022 г. по Протокол № 8, Решение № 98 от 04.10.2022 г. по Протокол № 11, Решение № 36 от 06.02.2024 г. по Протокол № 6 на Общински съвет К., поради липса на частен интерес, неин или на свързано с нея лице.
НЕ УСТАНОВЯВА конфликт на интереси по отношение на Галина ****** Ванева, ЕГН ******, общински съветник в Общински съвет К., и лице, заемало висша публична длъжност по смисъла на чл. 6, ал.1, т.32 от ЗПКОНПИ /отм./ и лице, заемащо публична длъжност по смисъла на чл. 6, ал.1, т.32 от ЗПК, във връзка с това, че е гласувала при приемане на Решение № 36 от 06.02.2024 г. по Протокол № 6 на Общински съвет К., поради липса на нарушение, съгласно чл. 37, ал. 2 от ЗМСМА.
НЕ УСТАНОВЯВА несъвместимост по отношение на Галина ****** Ванева, ЕГН ******, общински съветник в Общински съвет К., и лице, заемало висша публична длъжност по смисъла на чл. 6, ал.1, т.32 от ЗПКОНПИ /отм./ и лице, заемащо публична длъжност по смисъла на чл. 6, ал.1, т.32 от ЗПК. 
Препис от решението да се изпрати на Окръжна прокуратура – К., с оглед преценка за реализиране на правомощията й по чл. 94, ал. 2 от ЗПК, съгласно който прокурорът може да подаде протест до съда в едномесечен срок от съобщаването на решението, с което се установява липсата на конфликт на интереси и с оглед правомощията си по надзор за законност на административните актове. 



КОМИСИЯ:

